Ердоған: Швеция бізге өкпелемесін!
"Ердоған: Швеция бізге өкпелемесін!" | "https://abai.kz/post/164346"
TITLE: Ердоған: Швеция бізге өкпелемесін!
URL: https://abai.kz/post/164346
META: "Ердоған: Швеция бізге өкпелемесін!" | "https://abai.kz/post/164346"
DATE: 30.01.2023
AUTHOR(s): Abai.kz
TOTAL WORDS: 165
TEXT: Түркия президенті Режеп Тайып Ердоған Анкара Финляндияның НАТО-ға кіруін қолдап, Швецияның мүшелігіне қарсы болуы әбден мүмкін екенін айтқан. Кейінгі аптада Түркия мен Швецияның қарым-қатынасы нашарлап кетті. Анкара Стокгольм былтыр НАТО-ға қосылу келісімін орындамауға құлықсыз болды деп айыптайды. Оның үстіне, Швециядағы Құранды өртеу акциясынан кейін сын күшейе түсті. Финляндия мен Швеция НАТО-ға кіруге былтыр Украинаға соғыс басталғаннан кейін, мамыр айында өтініш берген. Екі көрші мемлекет сыртқы саясатта көп жыл бейтарап болып келген. Енді НАТО-ға кіру келісімін өзара үйлестіруге уағдаласқан. Ердоған сайлаушылар алдында сөйлеген сөзінде: "Қажет болса, Финляндиядан гөрі Швецияға қатысты шешім басқа болады. Швеция бұл шешімге таңғаралары сөзсіз" деді. Швецияның НАТО-ға қосылу мүмкіндігіне қатысты сөйлеген Ердоған Стокгольмге Құранды өртеуге қатысты емес, терроризм айыбы тағылған ондаған күрд белсендісін елге қайтаруға қатысты талап қойды. "НАТО-ға кіргіңіз келсе, бізге сол террористерді беріңіздер" деді Түркия президенті. Швеция мен Финляндияның НАТО-ға кіруі үшін одақтың барлық мүшесі – 30 мемлекет келісім беруі керек. 28 ел келісім беріп қойды, ендігі қалғаны – Түркия мен Венгрия. Венгрия жақында келісім береді деген мәлімет бар. Abai.kz
